Diari Oficial de la Generalitat Valenciana


Sumari del DOGV 5477, del 26-03-2007 (2007/3176)

Informació pública de la reparcel·lació voluntària de l'àmbit SUE Senioles-Colomer, partida Sant Joan, carrer Vigo, s/n, de Xàbia.
----------------------------------------------------------------------------------------------------------------------------------

### Dades del document

Número de DOGV
:   5477

Data del DOGV
:   26-03-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/3176


Data del document
:   19-02-2007

Organisme emissor
:   Notaria de Luis Aparicio Marbán

Tipus de document
:   Informació Pública

Luis Aparicio Marbán, notari del Col·legi de València, districte de Dénia, amb residència a Xàbia (Alacant), done fe:  
Que Santiago-Vicente Signes Catalá, domiciliat a Xàbia, en el carrer Roques, núm. 19, amb DNI núm. 39793313-Z, en la seua condició d'agent urbanitzador del programa d'actuació integrada de l'àmbit SUE Senioles-Colomer, partida Sant Joan, carrer Vigo, s/n, de Xàbia, m'ha requerit per a la protocol·lització de la reparcel·lació voluntària de l'àmbit SUE Senioles-Colomer, partida Sant Joan, carrer Vigo, s/n, de Xàbia, per a la seua exposició al públic, a l'empara del que preveuen els articles 416 i 422 del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial Urbanística, en relació amb el que disposen els articles 177 i 179 de la Llei 16/2005, de 30 de desembre, de la Generalitat, Urbanística Valenciana.   
I per mitjà d'este anunci, es fa constar:  
1. Que la documentació exposada al públic i protocol·litzada és la següent:  
- Projecte de reparcel·lació voluntària de l'àmbit SUE Senioles-Colomer, partida Sant Joan, carrer Vigo, s/n, de Xàbia.  
- Escriptura pública de reparcel·lació voluntària autoritzada en data 4 d'octubre del 2006 pel notari de Xàbia, Antonio-J. Jiménez Clar, amb núm. 2.869 del seu protocol.  
- Certificat de domini i càrregues del Registre de la Propietat de Xàbia relativa a les finques afectades per la reparcel·lació.  
- Escrits de presentació en l'Ajuntament de Xàbia de la documentació indicada en els tres apartats anteriors,   
- Escrit presentat en el Registre de la Propietat de Xàbia en el que consta la sol·licitud de la pràctica de l'anotació marginal d'iniciació del procediment o de l'expedient reparcel·latori.  
2. La notaria on estan depositats els documents està situada en el carrer Historiador Chabàs, núm. 1, 1r, dreta de Xàbia (Alacant).  
3. L'exposició al públic té una duració d'un mes a comptar des de la publicació d'este anunci en el Diari Oficial de la Comunitat Valenciana.  
Es fa constar que durant el dit termini els interessats en este procediment podran formular qualssevol al·legacions que els convinguen segons dret. A este efecte qualsevol interessat podrà consultar l'expedient depositat en la citada notaria, de dilluns a divendres en horari de 09.30 a 13.30 hores.  
Igualment es fa constar que qualsevol persona podrà comparéixer en la dita notaria per a obtindre, a càrrec seu, còpia de l'acta de protocol·lització indicada i dels documents que s'adjunten a esta o sol·licitar que se li exhibisca.  
4. La referida documentació, així com l'expedient administratiu, podrà ser consultada en l'Ajuntament de Xàbia, de dilluns a divendres de 09.00 a 14.00 hores, en les dependències de l'Oficina Tècnica sítia en el carrer d'Avall, núm. 39, de Xàbia.  
5. Les al·legacions que, si és procedent, foren formulades, podran ser presentades tant en la indicada notaria com en l'Ajuntament de Xàbia.   
Xàbia, 19 de febrer de 2007.- El notari: Luis Aparicio Marbán.